Γιώργος Μαγουλάς

Ο Γιώργος Μαγουλάς (Yiorgos Magoulas, γενν. στην Αθήνα το 1970) είναι βραβευμένος Έλληνας συνθέτης, μαέστρος, ενορχηστρωτής και μουσικό-παιδαγωγός.

 Βιογραφία 

Ο Γιώργος Μαγουλάς αποφοίτησε το 1992 από το Εθνικό Ωδείο Αθηνών με «Δίπλωμα Κιθάρας» με Άριστα Παμψηφεί και Τιμητική Διάκριση από την τάξη του Ευάγγελου Ασημακόπουλου καθώς και με τα πτυχία Ειδικού Αρμονίας, Αντίστιξης και Φούγκας. Συνέχισε τις σπουδές του στο Λονδίνο PGdip (Morley College of London) στην Ενορχήστρωση και Διεύθυνση Μουσικών Συνόλων. Δάσκαλοί του υπήρξαν μεταξύ άλλων οι μαέστροι Δημήτρης Γ. Καψωμένος, Δημήτρης Δραγατάκης, Μιχάλης Ροζάκης και Λευτέρης Χαλκιαδάκης.

Μουσική πορεία
Έχει γράψει μουσική για ορχήστρα, εικαστικά δρώμενα, θέατρο, κινηματογράφο και τηλεόραση.

Ξεκίνησε την επαγγελματική του σταδιοδρομία το 1991 γράφοντας μουσική για το Θέατρο Έρευνας - Δημήτρη Ποταμίτη.

Τη δεκαετία του 90 έγραψε μουσική για τηλεοπτικές διαφημιστικές καμπάνιες της Ευρωπαϊκής Ένωσης, Υπουργείων, και μεγάλων εταιριών όπως Telestet,  JOHNNIE WALKER Whisky,  OLYMPIC Airlines κ.α.

Το 1991 επιλέχθηκε έπειτα από πανελλήνιο διαγωνισμό να εκπροσωπήσει την Ελλάδα στη 8η Διεθνή Biennale στη Βαλένθια της Ισπανίας.

Το 1995 του απονεμήθηκε το "Βραβείο Χρυσός Ερμής" στο 5ο Φεστιβάλ Ελληνικής Διαφήμισης για τη μουσική του στην πρώτη τηλεοπτική καμπάνια εταιρίας κινητής τηλεφωνίας στην Ελλάδα (TELESTET- STET Hellas).

Το 1998 έπειτα από επιλογή του Σταύρου Ξαρχάκου ξεκίνησε τη συνεργασία του με το «Ίδρυμα Μείζονος Ελληνισμού» συνθέτοντας μουσική για τα ντοκιμαντέρ του ιδρύματος.

Ακολούθησαν πολλά τηλεοπτικά, κινηματογραφικά soundtracks για την ΕΡΤ, το MEGA Channel, τις βραβευμένες σειρές ντοκιμαντέρ «Εμπόλεμη Ζώνη»  και «Ορίζοντας» του Σωτήρη Δανέζη, τη σειρά ντοκιμαντέρ «Φωτεινά Μονοπάτια»' και "Η Ιστορία Των Ελληνικών Σιδηροδρόμων" κ.α.

Το 2000 έπειτα από ανάθεση της Αγγλικανικής Εκκλησίας, παρουσιάστηκε στο Λονδίνο το ορατόριό του με τίτλο "PROPITIATION" με κείμενα από την Παλαιά Διαθήκη, Εκκλησιαστής Γ’ 1.

Το 2014 εμφανίστηκε ως σολίστας, ερμηνεύοντας συνθέσεις του στο Winter Jazz Festival των Βρυξελλών. Μια εμφάνιση στα πλαίσια των εορτασμών για την ανάληψη της προεδρίας της Ευρωπαϊκής Ένωσης από την Ελλάδα.

To 2021 συνέθεσε τη μουσική για την κεντρική εκδήλωση της Επιτροπής "Ελλάδα2021 / Greece2021" για τον εορτασμό των 200 χρόνων από την Ελληνική Επανάσταση.

Ταινίες στις οποίες έγραψε μουσική έχουν βραβευτεί και διακριθεί σε πολλά διεθνή φεστιβάλ κινηματογράφου  -ενδεικτικά το “Μεγάλο Βραβείο Κριτικής Επιτροπής" στο Διεθνές Φεστιβάλ Κινηματογράφου (Καναδάς 2013) για την ταινία “COUNTING HAPPINESS” σκηνοθεσία, Βενετίας Ευριπιώτη. 

Έχουν κυκλοφορήσει  μέχρι σήμερα έξι CDs με πρωτότυπες μουσικές συνθέσεις του: "Gaia" (©1994-France), "Mediterranean Myths" (©2008-USA),  "Passage To Asia" (©2010-JAPAN), "Dust" (©2012-USA), "The Silk Road" (©2016-ITALY), "Promise" (©2019-ΕΛΛΑΔΑ), ενώ συμμετέχει με συνθέσεις του σε πολλά CD compilations.

Εργάζεται ως καθηγητής κλασικής κιθάρας, ενορχήστρωσης και ανώτερων θεωρητικών. 

Είναι ιδρυτής και μαέστρος της Alter Move Orchestra.

Έργα του έχουν παιχτεί σε Ελλάδα, Κύπρο, Τουρκία, Αγγλία, Γαλλία, Βέλγιο, Ιταλία. 

Η Ορχήστρα Σύγχρονης Μουσικής της ΕΡΤ υπό τη διεύθυνση του μαέστρου Γιώργου Αραβίδη έχει ηχογραφήσει και παρουσιάσει ζωντανά τις δυο ορχηστρικές του σουίτες με τίτλο "Healing The Time" και "Elegy".
Τα έργα του έχουν εκδοθεί από τον εκδοτικό οίκο Φίλιππος Νάκας.

 Δημοσιεύματα - Συνεντεύξεις 
Συνέντευξη στον Ιλάν Σόλομον για την εφημερίδα ΑΥΓΗ (30/06/2019)
Συνέντευξη στην Τινα Βαρουχάκη και το περιοδικό TAR (Μάϊος 2018)
Vision of Greece συνέντευξη για το Βελγικό περιοδικό Bruzz
Ο Georges Tonla Briquet γράφει για το CD Promise
Ο Γιώργος Μαγουλάς στο 2ο Πρόγραμμα της ΕΡΤ και τον Νίκο Αϊβαλή (16.01.2019)
Ο Γιώργος Μαγουλάς στην ΕΡΤ (02.10.2017)
Ο Γιώργος Μαγουλάς στην SAE Athens
Συνέντευξη στο polismagazino
Συνέντευξη στο online περιοδικό "People&Ideas" (11/10/2010)
Ο Σωτήρης Δανέζης για τον Γιώργο Μαγουλά (Ελευθεροτυπία 20.06.2008)
Συνέντευξη στην εφημερίδα «Ελεύθερος Τύπος» (14/06/2008)

Παραπομπές

Πηγές
 Τάκης Καλογερόπουλος: Λεξικό της Ελληνικής μουσικής, εκδ. Γιαλλελή, 2001
 Αρχείο Ελλήνων Μουσουργών Θωμά Ταμβάκου
 Αρχείο Ελληνικής Τζαζ του περιοδικού "Jazz&Τζαζ"
 Πέτρος Δραγουμάνος: Οδηγός Ελληνικής Δισκογραφίας 
 Το έργο του Γιώργου Μαγουλά στην IMBDb

 Social media 
Ιστότοπος
ΥouΤube Channel
Facebook

Κατηγορία:Έλληνες συνθέτες
Κατηγορία:Έλληνες διευθυντές ορχήστρας
Κατηγορία:Έλληνες μουσικοί
Κατηγορία:Έλληνες κιθαρίστες